वाहन में मिले डिब्बे, खोले तो घी में डूबी हुईं दो दर्जन से अधिक पिस्तौलें निकलीं! दो गिरफ्तार  
पुलिस ने आरोपी जितेंद्र और राजबहादुर को पकड़ा
दोनों आरोपी मध्यप्रदेश के भिंड जिले के निवासी
घी में छिपी हुईं पिस्तौलों के अलावा 26 मैगज़ीन भी बरामद
पूछताछ में आरोपी जितेंद्र ने बताया कि वह मध्यप्रदेश के भिंड का रहने वाला है. वह 2013 में भिंड के ही एक गांव के हथियार सप्लायर राजू के संपर्क में आ गया. उसने राजू के साथ मिलकर कई बार हथियार सप्लाई किए. जब उसने देखा कि इस काम में अच्छा पैसा है तो वह लिली और प्रह्लाद नाम के लोगों से हथियार लेकर खुद हथियार सप्लाई करने लगा. इसके बाद ये वह सेंधवा और खरगोन से हथियार लेकर मध्यप्रदेश और राजस्थान के कई हिस्सों में सप्लाई करने लगा.
इसके बाद प्रह्लाद का रिश्तेदार राजबहादुर भी इस धंधे में आ गया. उसे फायदे में 20 प्रतिशत हिस्सा देने का लालच दिया गया. इसके बाद इन लोगों ने दिल्ली और एनसीआर में अपराधियों से संपर्क बना लिए और फिर दोनों यहां हथियार सप्लाई करने लगे. वे एक पिस्तौल आठ से 10 हजार में खरीदते थे जो दिल्ली में 20 से 25 हजार में बेचते थे.